CELEX: 62008CN0081
Language: lt
Date: 2008-02-25 00:00:00
Title: Byla C-81/08 P 2008 m. vasario 25 d. Miguel Cabrera Sánchez pateiktas apeliacinis skundas dėl 2007 m. gruodžio 13 d. Pirmosios instancijos teismo (trečioji kolegija) priimto sprendimo byloje T-242/06 Miguel Cabrera Sánchez prieš VRDT ir Industrias Cárnicas Valle, S.A.

24.5.2008   
            
            
               LT
            
            
               Europos Sąjungos oficialusis leidinys
            
            
               C 128/20
            
         2008 m. vasario 25 d. Miguel Cabrera Sánchez pateiktas apeliacinis skundas dėl 2007 m. gruodžio 13 d. Pirmosios instancijos teismo (trečioji kolegija) priimto sprendimo byloje T-242/06 Miguel Cabrera Sánchez prieš VRDT ir Industrias Cárnicas Valle, S.A.
   
   (Byla C-81/08 P)
   (2008/C 128/34)
   Proceso kalba: ispanų
   Šalys
   
      Apeliantas: Miguel Cabrera Sánchez, atstovaujamas advokatų J. A. Calderón Chavero ir T. Villate Consonni
   
      Kitos proceso šalys: Vidaus rinkos derinimo tarnyba (prekių ženklams ir pramoniniam dizainui) ir Industrias Cárnicas Valle, S.A.
   
   Apelianto reikalavimai
   
               —
            
            
               Panaikinti 2007 m. gruodžio 13 d. Pirmosios instancijos teismo (trečioji kolegija) priimtą sprendimą byloje T-242/06, kurioje siekta, jog būtų panaikintas ginčijamas sprendimas, nes apeliantas teigia, kad prekių ženklas EL CHARCUTERO (apeliantas) ir EL CHARCUTERO ARTESANO (atsakovė) yra akivaizdžiai nesuderinami.
            
         
               —
            
            
               Nurodyti padengti patirtas bylinėjimosi išlaidas.
            
         Apelianto pagrindai ir pagrindiniai argumentai
   Apeliantas teigia, priešingai nei numatyta skundžiamame sprendime, kad Bendrijos prekių ženklas „El chacutero Artesano“ patenka į Reglamento Nr. 40/94 (1) 8 straipsnio 1 dalies b punkte įtvirtinto draudimo taikymo sritį, nes dėl ankstesnio prekių ženklo, šiuo atveju Ispanijos prekių ženklo „El Charcutero“, savininko protesto prašomas įregistruoti ženklas neregistruojamas, jeigu dėl savo panašumo į ankstesnį prekių ženklą ar tapatumo jam arba dėl prekių ar paslaugų, kurioms prekių ženklai yra skirti, panašumo ar tapatumo yra galimybė suklaidinti visuomenę toje teritorijoje, kurioje ankstesnis prekių ženklas yra apsaugotas, šiuo atveju Ispanijoje. Ši suklaidinimo galimybė apima ir galimybę sieti su ankstesniu prekių ženklu.
   
      (1)  1993 m. Tarybos reglamentas dėl Bendrijos prekių ženklo (OL 1993 L 11, p. 1).